CELEX: 62009CN0079
Language: da
Date: 2009-02-23 00:00:00
Title: Sag C-79/09: Sag anlagt den 23. februar 2009 — Kommissionen for De Europæiske Fællesskaber mod Kongeriget Nederlandene

6.6.2009   
            
            
               DA
            
            
               Den Europæiske Unions Tidende
            
            
               C 129/3
            
         Sag anlagt den 23. februar 2009 — Kommissionen for De Europæiske Fællesskaber mod Kongeriget Nederlandene
   (Sag C-79/09)
   2009/C 129/05
   Processprog: nederlandsk
   
      Parter
   
   
      Sagsøger: Kommissionen for De Europæiske Fællesskaber (ved D. Triantafyllou og W. Roels, som befuldmægtigede)
   
      Sagsøgt: Kongeriget Nederlandene
   
      Sagsøgerens påstande
   
   
               —
            
            
               Det fastslås, at Kongeriget Nederlandene har tilsidesat sine forpligtelser i henhold til artikel 2, stk. 1, litra c), artikel 13, artikel 24, stk. 1, og artikel 132 i momsdirektivet (1), idet det har momsfritaget tilrådighedsstillelse af personale inden for den socialkulturelle sektor, sundhedssektoren, undervisningssektoren til såkaldte euregioer og til fremme af arbejdskraftens mobilitet.
            
         
               —
            
            
               Kongeriget Nederlandene tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Kommissionen er af den opfattelse, at tilrådighedsstillelse af personale inden for den socialkulturelle sektor, sundhedssektoren og undervisningssektoren i medfør af momsdirektivets artikel 2, 9 og 24 skal være omfattet af afgiften, og at hverken fritagelserne i artikel 132, stk. 1, litra b), c), g) og i), eller fritagelsen i artikel 132, stk. 1, litra n), finder anvendelse på disse tjenesteydelser.
   
      (1)  Rådets direktiv 2006/112/EF af 28.11.2006 om det fælles merværdiafgiftssystem (EUT L 347, s. 11).